Janga la ukimwi

JANGA LA UKIMWI 
Ukimwi ni ukosefu wa kinga mwilini. Uwele huu hupigana na askari wa mwili walinzi hao wanaposhinda kuulinda mwili, basi mja hudhoofika na kukonda kama kimbaumbau mwiko wa pilau. 
Uwele huu hauna tiba wala dawa, hautibiki. Wazembwe na wazembele hawakutuvisha miwani ya mbao walitongoa tongo kuwa mwiba wa kujidunga haustahili pole. Naam, mchezea tope humrukia, unapopatwa na gonjwa hili utateseka na kuhangaika kama samaki aliyetupwa na nchi kavu. 
Adinasi kwanza huonekana aliye na afya na mzima kama gogo, ni nadra sana kumtambua kwani huwa kanepa kama nguruwe, huwa jitu la miraba minne, anapopimwa huwa hana virusi. 
Kipindi cha pili ni kile ambacho mtu huanza kukonda kama ngonda, anapopimwa virusi huonyesha dalili kama vile kukonda na kukondeana mifupa 'kuonekana, mtu kubaki gofu la mtu, hapa ndipo walinzi wa mwili huzidiwa nguvu. 
Ndwete mbalimbali hupata nafasi mahiri na huvamia kama nyuki. Mwili unapokosa kinga ni kama meli bila nahodha. Ndwele hizi zinapovamia hushambulia kabisa ndipo mifupa huonekana na mtu kuenda jongomeo bila nauli wala matwana. Kipindi cha mwisho ni kile ambacho mtu hushindwa hata kula. Mwili huwa umechoka tiki! Mtu hujiendea haja kubwa na pia ndogo. Hulala chali kama mende, huchungulia kaburi kwa jicho la huruma, unapofika wakati basi izraeli hutenda lake. 
Jinamizi hili huenezwa na kusambazwa kwa njia nyingi unapoenda hospitali ukitaka kuongezwa damu, ukaekewa isiyostahili na kuchunguzwa vizuri basi huna budi kulipata janga hili. 
Akina mama wenye virusi na ni wajawazito wanaweza kuwapa watoto wao kwa kutokuwa waangalifu wakati wa kunyonyesha pia pale wanapojifungua watoto wao. 
Unapofanya ngono na mtu aliye na virusi unapata virusi hivi wale wanaopenda starehe basi mwishoe huishia kukuna vichwa na kungata vidole wanasahau msemo usemao mchezea tope humrukia, wanaishia kusema kuwa laiti ningali jua. Ama kweli maji yakimwagika hayazoleki. Ukipata ajali na kuchimbuka au kukwaruzwa na ukatoka damu kwa bahati mbaya, damu yako ichanganyike na mtu aliyena ukimwi, utapata. Pia huenezwa kwa kugusana midomo na mtu aliye athirika. Uchunguzi wa wanasayansi umeonyesha kuwa asilimia ya vijana wengi humu duniani ndio waliokatika kilango cha kuambukizwa ukimwi, wao ndio wapapia maji wanajiingiza katika zinaa na kusahau mkopa maji hayanywi na akiyanywa humsakama. Ugonjwa huu ni ambao umetetemesha dunia nzima si ufaransa, si marekani, si ujerumani pia bara la afrika zima. Unaweza ukawa bwenyenye mwenye mali na magari ya kifahari, ukishapata halitakuacha hadi pale utakapopiga dunia teke. 
Wale waliofanya mzaha mzaha basi wamejifungia usaha, ugonjwa huu unaweza kuzuiliwa kwa kutojihusisha na ngono, pia kama umepata jiko, umefungishwa pingu za misha unapaswa kuwa mwaminifu kwa mwenziwe. Vijana wenzangu nawasihi msichezee tope. 
Msiingie kwa yale msio yajua. Waama wazee wenye mui jambo usilolijua ni sawa na usiku wa kiza, ukistaajabu ya musa utayaona ya firauni.